
	Denne oppgaven bruker følgende programmer:
	Levende Atlas for bruk av GIS i undervisningen! (arcgis.com)

	Kompetansemål:
	Utforske ei utfordring eller ein konflikt på lokalt, nasjonalt eller globalt nivå og drøfte korleis utfordringa eller konflikten påverkar forskjellige grupper.



Beskrivelse: Verden står ovenfor en klimakrise hvor vi er nødt til å bytte ut olje, kull og gass med fornybar energi, og det haster. Fornybar energi er energi som lages av fornybare ressurser; slik som vind, vann og bølger. Dermed bruker vi av naturen for å lage energi. Å utvinne ressurser fra naturen har visst seg å være grobunn til konflikt, for naturressursene kan være både sårbare og begrenset. 
Reindrift og vindkraft har visst seg å være kolliderende interesser. Vinmølleneparker har flere ganger blitt plassert på reindriftsområder. Samiske reindrift er beskyttet gjennom norsk lov og internasjonal menneskerettighetslov. 
I denne oppgaven skal vi undersøke sammenhengen mellom samiske reindriftsområder og vindkraftverk, sett i lys av et geografisk perspektiv. 

Fremgangsmåte: 
Del 1: Finn frem riktig kart.
Gå inn i Levende Atlas (hint: trykk på lenken i tabellen). Trykk på «Åpne kart» og finn fram til kartet som heter «reindriftsområder og vindkraft». Velg dette kartet. 
Du kan gå inn i «Kartlag» for å aktivere og deaktivere de ulike lagene (hint: trykk på øyeikonet for å se og skru av kartlag).

Del 2: Kolliderende interesser. 
Bruk kartet til å skape en forståelse for hvilke områder reindrifta bruker, og hvilke områder det finnes vindkraftverk. Ser du at dette mange steder er en kolliderende interesse? 
Oppgave 1: Bruk kartet til å si noe om hvor vi finner flest vindkraftverk i Norge. I hvilke områder kolliderer dette med samisk reindrift? 
Svar: bruk «heatmapet» til å se hvor det er flest vindkraftverk. 

Del 3: Sesongbaserte reindriftsområder. 
Oppgave 2: Bruk kartlagene for reindrift. Bruk gjerne laget “Reindrift: Alle områder og årstider” samtidig som du skrur av og på den andre reindrift-lagene. Bruk gjerne internett og reflekter over eventuelle trender du ser i kartet – hvorfor skifter man beite i de ulike årstidene? På hvilke ulike måter kan klimaendringer og utbygging av vindkraft spille inn på reindriften? Hva vil dette si for reindriftsutøverne? (Hint: hvis du står fast, se beiteområdene i Finnmark mens du skrur av og på lagene for hver årstid). 

Kilder
Fakta om reindrift - Sametinget
Dette er Fosen-saken – NRK Sápmi - samiske nyheter, kultur og underholdning
Samisk reindrift og annen utmarksbruk - NVE
Vindkraft - NVE

Om kartet: Lagene for vindkraftverk og turbiner er filtrert for en representasjon av en plausibel virkelighet, der vi har kraftverk i drift, under utbygging og planlagte vindkraftverk som er under saksbehandling (disse kan observeres og identifiseres i kartlaget “Vindkraftverk og turbiner, punkter”). Dette er punktene som er brukt som utgangspunkt for oppgavens “Heatmap”-lag. 
Dataene for reindriftsområdene ble slått sammen til et felles lag (“Reindrift: Alle områder og årstider”). Samtidig ble alle separate lag for sesongbaserte beiteområder bevart og tatt med i oppgaven, slik at disse kan (om ønskelig) aktiveres og settes i sammenheng med andre elementer i kartet. 
Dataen er hentet inn 3.mars 2024. 

